stanford-oval/wikipedia huggingface dataset:
היינץ הוליגר
יצירות נבחרות

סקוונצות על יוהאנס 1, 32 (1962) לנבל.
רביעיית מיתרים (1973).
מחזור סקארדנלי (1975 - 1991) לחליל צד סולו, תזמורת קטנה, טייפ ומקהלה מעורבת.
"בוא ולך" (1976/77) אופרה לטקסט של סמואל בקט.
"לא אני" (1978 - 1980) מונודרמה לסופרן וטייפ.
שירים ללא מילים (1982 - 1994) שני קבצים של יצירות לכינור ופסנתר.
מה איפה (1988) אופרה קאמרית.
Alb-Chehr לקריין, זמרים והרכב קאמרי (1991).
קונצ'רטו (מנחה ללואי סוטה) (1993-95) לכינור ותזמורת.
(Schneewittchen (1997/98 אופרה.
ריבוד אגמים

ריבוד באגמים
ריבוד (או שיכוב) אגמים (Lake stratification), בתורת הלימנולוגיה, הוא חלוקת עמודת המים באגם לשכבות שונות בעלות מאפיינים פיזיקליים וכימיים שונים:
אפילמיניון - השכבה העליונה הקרובה לפני השטח.
מטלמיניון (או תרמוקלינה) - שכבת הביניים שעומקה יכול להשתנות במהלך היום.
היפולימניון - השכבה התחתונה הקרובה לקרקעית האגם.
ריבוד

ריבוד תרמי של אגמים הוא שינוי בטמפרטורה בעומקים שונים של עמודת המים באגם. השינוי בטמפרטורה מעונה לעונה כתוצאה מהשינוי בקרינת השמש משפיעים על ריבוד האגם ויוצרים סוגי אגמים שונים:
ריבוד > אגם הולומיקטי

אגמים העוברים ערבול של שכבות המים עד לקרקעית לפחות פעם אחת בשנה כתוצאה משינוי בטמפרטורת האוויר או מפעילות הרוח. קיימים אגמים הולומיקטיים מסוגים שונים:
אגמים מונומיקטיים: עוברים ערבול עד לקרקעית פעם אחת בשנה. אגמים אלה נחלקים לשני טיפוסים:
אגמים מונומקטיים קרים – נפוצים באזור הארקטי ומכוסים בקרח במשך מרבית ימות השנה. אגמים אלו מתערבלים בתקופה אחת בשנה, בה הקרח נמס, וטמפרטורת המים נשארת 4°C או פחות. לא מתרחש ריבוד תרמי בתקופת הקיץ הקצרה, שכן שכבת המים העליונה לא מספיקה להתחמם.
אגמים מונומקטיים חמים – אגמים אלו אינם קופאים בחורף, ובעלי ריבוד תרמי במשך מרבית השנה. בקיץ, שכבת מי השטח (אפילמיניון) חמה יותר ממי העומק הקרים (ההיפולמיניון), וההבדלים בצפיפות החומר גורמים להיווצרות שכבות וריבוד מי האגם. בסתיו ובחורף, הבדלי הצפיפויות קטנים ויש ערבול של האגם עד לקרקעית. באביב נוצר הריבוד מחדש. אגם הכנרת הוא אגם מונומקטי חם.
אגמים דימיקטיים: אגמים המכוסים בקרח בחורף ומתחתיהם מים בטמפרטורה של 4°C. באביב הקרח נמס (המסה מהירה של ימים עד שבוע), ויש ערבול של המים עד הקרקעית ל-4°C או פחות. עם התקדמות הקיץ נוצר ריבוד תרמי לשכבת מי שטח (אפילמיניון) ומי עומק (היפולמיניון). בסתיו מתקררת השכבה העליונה ויש ערבול עד הקרקעית, ובחורף קופאת השכבה העליונה. האגם עובר שני אירועי ערבול – בסתיו ובאביב.
ריבוד > אגם מרומיקטי

אגמים אלו לא עוברים ערבול של שכבות המים עד לקרקעית.
אגמים אמיקטיים: אגמים המכוסים באופן קבוע בשכבת קרח. לעולם לא עוברים ערבול אך לא מרובדים. אגמים רדודים עלולים לקפוא עד לקרקעית, אך באגמים עמוקים יותר השכבה העליונה קופאת ומתחתיה מים בטמפרטורה של 4°C. אם הקרח שקוף (עוביו עשוי להגיע למטר), ישנה חדירה של אור ומתחתיו מתבצעת פוטוסינתזה. אגמים מסוג זה נפוצים בעיקר באנטארקטיקה וגם באזור הארקטי ובהרי האלפים.
אגמים פולימקטיים: אגמים אלו רדודים מכדי לפתח ריבוד תרמי ולכן הם עוברים ערבול עד הקרקעית באופן מתמיד. הבדלי הטמפרטורה בין יום ולילה עשויים להשפיע על ערבול יומי וכן פעילות של הרוח. אגמים אלו עשויים להיות קרים (מכוסים בקרח דק מפשיר וקופא) או חמים.
אגמים אוליגומקטיים: אגמים טרופיים המתאפיינים בריבוד תרמי קבוע, למרות שהפרש הטמפרטורה בין הקרקעית לפני המים קטן. אחת למספר שנים עשוי להתרחש אירוע ערבול עד הקרקעית שיגרום להרס הריבוד.
הדיוויזיה ה-33 (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה
 אירועים ותאריכים
 תקופת הפעילות:  1915–1919 (כ־4 שנים)
 מלחמות:  מלחמת העולם הראשונה
 פיקוד
 דרגת המפקד:   מייג'ור גנרל
הדיוויזיה ה-33 של הצבא הבריטי הייתה דיוויזיה בריטית אשר לחמה במלחמת העולם הראשונה.
היסטוריה

הדיוויזיה הוקמה בדצמבר 1914 כחלק מצבא קיצ'נר, ובנובמבר אותה שנה נשלחה לצרפת. הדיוויזיה לחמה בקיץ 1916 במהלך הקרב על הסום, ובשנת 1917 היא לחמה בקרב אראס ובקרב פשנדל. בשנת 1918 לחמה הדיוויזיה במתקפת האביב הגרמנית, ולאחר מכן לחמה במתקפת מאה הימים. לאחר המלחמה שוחררו חיילי הדיוויזיה, וביוני 1919 פורקה הדיוויזיה.
דרו קרופורד

| --- | --- |
אין תמונה חופשית
 לידה:  18 באוקטובר 1990 (בן 33) נייפרוויל, ארצות הברית 
 עמדה:  קלע 
 גובה:  1.96 מטרים
 מכללה:  אוניברסיטת נורת'ווסטרן (2009–2014)
 דראפט:  לא נבחר, 2014
 קבוצות כשחקן
 2014–2015 2015–2016 2016–2017 2017–2018 2018–2019 2019–2020 2020 2020–2021 2021–2022 2022–2023 2023–2024 2024–:  אירי בייהוקס בני הרצליה ריזן לודוויגסבורג מכבי ראשון לציון ונולי קרמונה רויאל האלי גזיאנטפ אולימפיה מילאנו ברשה אנדורה אקילה באסקט טרנטו הפועל חולון מכבי עירוני רמת גן
 הישגים כשחקן
 MVP של ליגת העל האיטלקית בכדורסל (2019)
 
אנדרו יוג'ין קרופורד (באנגלית: Andrew Eugene Crawford; נולד ב-18 באוקטובר 1990) הוא כדורסלן אמריקאי המשחק במכבי רמת גן מליגת העל הישראלית וליגת האלופות בכדורסל.
ראשית חייו וקריירה בתיכון

דרו נולד ב-18 באוקטובר 1990 לדן קרופורד, שופט בליגת ה-NBA, וקלודיה, ממוצא ליטאי. הוא למד בבית ספר התיכון בעיר הולדתו נייפרוויל, אילינוי, וכג'וניור וכסיניור נבחר לשחקן העונה באזור דופייג' ואלי. הוא דורג כקלע ה-40 וה-72 בטיבו על ידי Scout.com ו-ESPN, בהתאמה. בשל עבודתו של אביו כשופט NBA הוא נחשף לכדורסל מקצועני מגיל צעיר, ואף התאמן עם לברון ג'יימס ורג'י מילר.
קריירת מכללות

קרופורד העביר את קריירת כדורסל המכללות שלו באוניברסיטת נורת'ווסטרן. ב-13 בדצמבר 2009 הוא קלע 35 נקודות מול אוניברסיטת קרוליינה הצפונית A&T. למחרת הוא נבחר לשחקן השבוע באזור הביג טן. ב-9 במרץ 2010 הוא נבחר על ידי התקשורת המסקרת את האזור בתואר פרשמן השנה בביג טן. באותה עונה הוא נבחר לחמישיית העונה באזור ולחמישיית הפרשמנים. הוא סיים את תקופת הפלייאוף עם צמד דאבל דאבלים בהפסדים לאוניברסיטת פרדו ואוניברסיטת רוד איילנד.
ב-3 בפברואר 2011 נבחר קרופורד על ידי CoSIDA לארבעים השחקנים המצטיינים מבחינה אקדמית בעונת 2010/11. ב-11 במרץ הוא רשם דאבל דאבל שלישי בקריירה נגד אוניברסיטת המדינה של אוהיו בטורניר הביג טן.
ב-21 בנובמבר 2011 נבחר קרופורד לשחקן השבוע בביג טן. ב-22 בדצמבר 2011 הוא קלע 34 נקודות נגד אוניברסיטת קרייטון. ב-23 בפברואר 2012 נבחר קרופורד לחמישייה האקדמית השנייה בכל ארצות הברית, ונבחר לחמישייה השלישית באזור הן על ידי המאמנים והן על ידי התקשורת.
ב-14 בדצמבר הודיעה הקבוצה שקרופורד יעבור ניתוח לתיקון קרע בכתפו הימנית ויסיים את העונה. את השנה שלאחר מכן, אליה המשיך בעקבות פציעתו, התחיל קרופורד כשחקן הפעיל עם הכי הרבה נקודות בקריירה בביג טן. ב-9 בנובמבר הוא פתח את העונה עם דאבל דאבל של 25 נקודות ו-11 ריבאונדים מול מזרח אילינוי. ב-29 בינואר הוא רשם 30 נקודות ו-8 ריבאונדים והוביל את נורת'ווסטרן לניצחון 65–56 על אוניברסיטת ויסקונסין–מדיסון. ב-20 בפברואר הוא נבחר לנבחרת האקדמית הכל-אמריקאית. את קריירת המכללות שלו הוא סיים כשיאן ההופעות והפתיחות בחמישייה של אוניברסיטת נורת'ווסטרן. בסיום העונה הסדירה נבחר קרופורד לחמישייה השלישי של אזור הביג טן על ידי התקשורת וקיבל ציון לשבח ממאמני הליגה.
קריירה מקצועית > 2014/2015

לאחר שלא נבחר בדראפט ה-NBA ‏2014 הצטרף קרופורד לניו אורלינס פליקנס לליגת הקיץ של ה-NBA. ב-29 בספטמבר 2014 הוא חתם באורלנדו מג'יק, אך נחתך מסגלה ב-25 באוקטובר. חמישה ימים לאחר מכן הוא נרכש על ידי קבוצת ליגת הפיתוח של המג'יק, אירי בייהוקס. במשחק הבכורה שלו בבייהוקס הוא קלע 22 נקודות ו-9 ריבאונדים מול איידהו סטאמפיד ב-14 בנובמבר.
קריירה מקצועית > 2015/2016

ביולי 2015 שיחק קרופורד במדי אורלנדו מג'יק בליגת הקיץ. ב-7 באוגוסט 2015 הוא חתם בבני הרצליה מליגת העל בכדורסל, במדיה העמיד בעונת 2015/2016 ממוצעים של 16.2 נקודות וחמישה ריבאונדים. ב-2 ביוני 2016 הוא חתם בברנגאי ג'ינברה סן מיגל מהליגה הפיליפינית, אך חזר בו כדי לנסות לשחק בליגת הקיץ.
קריירה מקצועית > 2016/2017

ביולי 2016 הצטרף קרופורד לטורונטו ראפטורס לליגת הקיץ 2016. ב-11 באוגוסט 2016 הוא חתם בראפטורס, אך הוא נחתך מסגל הקבוצה ב-22 באוקטובר לאחר שהופיע בשבעה משחקי קדם עונה. ב-28 בנובמבר הוא חתם בריזן לודוויגסבורג מהבונדסליגה הגרמנית, במדיה קלע 9.1 נקודות ו-3.5 ריבאונדים בליגה ו-8.3 נקודות ו-4.6 ריבאונדים בליגת האלופות.
קריירה מקצועית > 2017/2018

ב-7 באוגוסט 2017 חזר קרופורד לישראל וחתם לשנה במכבי ראשון לציון. ב-18 בנובמבר 2017 הוא רשם שיא עונתי של 32 נקודות, כולל 11 מ-15 מהשדה, בניצחון 92–88 על עירוני נהריה במחזור השביעי של עונת 2017/2018. באותה עונה הוא קלע במדי הקבוצה 16.4 נקודות בממוצע למשחק.
קריירה מקצועית > 2018/2019

ב-27 ביולי 2018 חתם קרופורד בקבוצה האיטלקית ונולי קרמונה מהסרייה א'. ב-25 במאי 2019 הוא רשם שיא קריירה של 33 נקודות עם 13 מ-21 מהשדה, יחד עם שישה ריבאונדים ושלושה אסיסטים, בניצחון הפלייאוף 81–78 על פלקנסטרו טריאסטה. קרופורד הוביל את קרמונה לחצי גמר הליגה האיטלקית, בו הודחה על ידי רייר ונציה. ב-34 משחקים במדי הקבוצה הוא העמיד ממוצעים של 17.7 נקודות, 4.1 ריבאונדים ו-1.9 אסיסטים למשחק. ב-13 במאי 2019 נבחר קרופורד נבחר ל-MVP של הליגה האיטלקית.
קריירה מקצועית > 2019/2020

ב-20 ביולי 2019 חתם קרופורד לשנה בגזיאנטפ בסקטבול מליגת העל הטורקית, במדיה הופיע ב-29 משחקים והעמיד ממוצעים של 12.9 נקודות, 3.7 ריבאונדים ו-1.7 אסיסטים למשחק.
ב-27 בינואר 2020 חזר קרופורד לאיטליה וחתם בקבוצת היורוליג אולימפיה מילאנו להמשך עונת 2019/2020.
קריירה מקצועית > 2020/2021

ב-5 ביולי 2020 חתם קרופורד בברשה לאונסה מהסרייה א' האיטלקית.
קריירה מקצועית > 2021/2022

ב-19 ביולי 2021 חתם קרופורד באנדורה מליגת ה-ACB הספרדית.
קריירה מקצועית > 2022/2023

ב-29 באוגוסט 2022 חתם קרופורד באקילה באסקט טרנטו מהסרייה א' האיטלקית והיורוקאפ.
קריירה מקצועית > 2023/2024

ב-13 באוגוסט 2023 חתם קרופורד בקבוצתו השלישית בליגת העל, הפועל חולון מליגת האלופות בכדורסל.
קריירה מקצועית > 2024/2025

ב-18 ביוני 2024 חתם קרופורד במכבי רמת גן מליגת העל וליגת האלופות בכדורסל.
היינץ היטלר

| --- | --- |
אין תמונה חופשית
 לידה:  14 במרץ 1920 מגדבורג, רפובליקת ויימאר 
 נרצח:  21 בפברואר 1942 (בגיל 21) בוטירקה, ברה"מ 
 מדינה:  רפובליקת ויימאר, הרייך הגרמני 
 מפלגה:  המפלגה הנאצית 
 פרסים והוקרה:  צלב הברזל 
 
היינריך "היינץ" היטלר (בגרמנית: Heinrich "Heinz" Hitler‏; 14 במרץ 1920 - 21 בפברואר 1942) היה אחיינו של אדולף היטלר, ונחשב ל"אחיין האהוב עליו". בנם הצעיר של אלויס היטלר הבן ואשתו השנייה הדוויג היידמן. הוא היה אחיו למחצה של ויליאם פטריק היטלר.
חייו

היינץ היה תומך נלהב של הנאציזם. הוא למד בפנימייה מובחרת של מוסדות החינוך הפוליטיים-לאומיים בבלנשטט שבסקסוניה-אנהלט.
כשהחלה מלחמת העולם השנייה, הוא התגייס לוורמאכט. בשאיפה להיות קצין, היינץ קיבל תפקיד פיקודי ביחידת האותות בגדוד התותחנים ה-23 של פוטסדאמר. בשנת 1941 נשלח לשרת בחזית המזרחית, והשתתף בפלישה לברית המועצות, במסגרת מבצע ברברוסה. ב-10 בינואר 1942 נצטווה לאסוף ציוד קשר מעמדה צבאית קדמית אשר ננטשה. היטלר נלקח בשבי על ידי כוחות הצבא האדום, ונכלא בכלא הצבאי בוטירקה במוסקבה. הוא עונה שם למוות בפברואר 1942. דודו, אדולף היטלר, אמנם אישר הצעת חילופי שבויים בחסות הצלב האדום השוודי, בו יוחזר היינץ לגרמניה בתמורה ליאקוב ג'וגאשווילי, בנו של סטלין, אולם סטלין כעס על בנו שנכנע, ולכן דחה את ההצעה.
חברו לכיתה לשעבר הנס-וולף ורנר מתאר את רווחיו של היינץ מקשריו המשפחתיים עם אדולף היטלר:
”לאחד הבחורים הייתה מכונית. הם פרצו את מגדבורג ללא רישיון. המשטרה עצרה אותם והוא הראה את תעודת הזהות שלו: "היינץ היטלר". המשטרה הצדיעה ונתנה להם לנסוע”
אחיו למחצה של הייניץ, ויליאם פטריק היטלר, לחם במסגרת צי ארצות הברית במלחמת העולם השנייה. כך שלמעשה, שני האחים נלחמו משני צידי המתרס.
הערות שוליים

↑  Maser (1971), pp.60, 447
↑  Heinrich “Heinz” Hitler, באתר Find a Grave (באנגלית)
↑   The Hitlers that Stalin Caught, סרטון בערוץ "Mark Felton Productions", באתר יוטיוב (אורך: 15:00)(באנגלית)
↑  Molotov Remembers: Inside Kremlin Politics
↑  "1944 HITLERS FAMILY - YouTube". YouTube. 29 בינואר 2021. אורכב מ-המקור ב-29 בינואר 2021. {{cite web}}:  (עזרה)
שכבה דמית

| --- | --- |
 שיוך:  ענביה 
 אספקה עורקית:  short posterior ciliary arteries 
 תיאור ב:  האנטומיה של גריי (מהדורה 20) (1009) 
 מזהים
 לטינית (TA98):  choroidea 
 טרמינולוגיה אנטומיקה:  A15.2.03.002 
 TA2 (2019):  6774 
 FMA:  58298 
 קוד MeSH:  A09.371.894.223 
 מזהה MeSH:  D002829 
 מערכת השפה הרפואית המאוחדת:  C0008520 
 
דימוי חיתוך של העין האנושית; השכבה הדמית מוצגת בסגול
השכבה הדמית (Choroid) היא רקמה דקה ועשירה של כלי דם המכסה כחמש שישיות מחלקו הפנים-אחורי של גלגל העין. הדמית מספקת דם לרשתית משכבת outer plexiform layer והלאה לכיוון הדמית.
עוביה של שכבה זו כחצי מילימטר והיא מצויה בין לובן העין (Sclera) לבין הרשתית. היא אמונה על אספקת חמצן וחומרי מזון לשכבה החיצונית של הרשתית. תפקיד נוסף הוא הסעת חום הנוצר ברשתית. החום ברשתית נוצר עקב קצב מטאבוליטי גבוה הדרוש לפעילותה התקינה, ועקב ספיגת הפוטון היוצרת חום.
ביחד עם הקשתית והגוף הריסי, מהווה הדמית חלק משכבת הענביה (בלועזית: Uvea). בבני אדם ובפרימטים שכבה זו עשירה מאוד בצבען (פיגמנט) מלנין אשר תורם במניעת השתקפות והחזרת אור תוך-עינית. לבקנים, הסובלים ממחסור פתולוגי במלנין, סובלים מראייה ירודה כתוצאה מאותה החזרת אור ומהשתקפויות תוך-עיניות היוצרות עיוותים בראייה. לעומתם, השכבה הדמית של בעלי חיים רבים אחרים (לדוגמה, חתולים) מצופה בשכבה ייחודית מחזירת אור, התורמת לניצול מקסימלי של האור החודר לעין. שכבה זו מוכרת בשם "מרבד בוהק" (בלטינית: Tapetum lucidum). בניגוד לדעה הרווחת, גם בעלי חיים ליליים המשתמשים בחוש הראייה, זקוקים לכמות מינימלית של אור על-מנת לראות.
לחץ הדם בשכבה הדמית עומד על כ-15 - 20 מילימטר כספית. על-מנת לשמר את מחזוריות הדם (סירקולציה) בשכבה זו, דרוש לחץ תוך-ורידי ברמה של מעל 20 מילימטר כספית. לאפקט הקירור הנוצר כתוצאה מהסירקולציה הגבוהה השפעה רבת חשיבות על הרשתית.
אפקט העין האדומה המופיע כשמצלמים אנשים בעזרת מבזק, מתרחש כתוצאה מהחזרת אור שמקורו בשכבה הדמית. מקור הצבע האדום בכלי הדם הרבים שבשכבה זו.
שכבות

ניתן לחלק את הדמית לארבע שכבות:
שכבת האלר (Haller) - השכבה החיצונית ביותר של הדמית. מורכבת בעיקר מכלי דם בעלי קוטר גדול.
שכבת סאטלר (Sattler) - שכבה המורכבת מכליי דם בעלי קוטר בינוני
שכבה קוריאוקפילרית (Choriocapillaris) - שכבה המורכבת בעיקר מכלי דם קטנים (נימים)
שכבת ברוק (Bruch's Membrane) - השכבה הפנימית ביותר של הדמית, המפרידה בינה לבין האפיתל הצבעוני של הרשתית (RPE - Retinal Pigment Epithelium)(אנ') (שכבה של תאי גלייה התומכת בפוטורצפטורים מכיוון הדמית).
ראו גם

יוביאייטיס (דלקת הענבייה) - Uveitis
הערות שוליים

↑  2020–2021 BCSC Basic and Clinical Science Course™, www.aao.org
↑  L. M. Parver, Temperature modulating action of choroidal blood flow, Eye (London, England) 5 ( Pt 2), 1991, עמ' 181–185 doi: 10.1038/eye.1991.32
| --- | --- |
בקרת זהויות :  NLI: 987007285612705171  BnF: cb122872162 (data)  LCCN: sh85024755  NKC: ph1030153  TA98: A15.2.03.002
ראיון ויבורג

| --- | --- |
סמל ראיון ויבורג

 מדינה:  רוסיה רוסיה
 ראש העיר:  ולרי גארנץ
 עיר אם:  סנקט פטרבורג
 תאריך ייסוד:  1917
 על שם:  Vyborg Side, ויבורג, Vyborgskoe Highway 
 שטח:  11,538 קילומטר רבוע קמ"ר
 אוכלוסייה:  ‏
  ‑ בנפה:  541,590 (2023)
  ‑ צפיפות:  284,273 נפש לקמ"ר (2016)
 קואורדינטות:  60°03′23″N 30°15′44″E﻿ / ﻿60.0563°N 30.2621°E﻿ / 60.0563; 30.2621 
 אזור זמן:  UTC +3
 http://gov.spb.ru/gov/terr/reg_viborg/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מראה טיפוסי ברובע ויבורג
ויבורג (רוסית: Выборгский район) הוא אחד מ-18 ראיון של העיר סנקט פטרבורג, הממוקמת בחלקה הצפוני. שמה נובע משם העיר ויבורג הסמוכה, הנמצאת במחוז לנינגרד וגובלת בפינלנד. אף שהנפה נחשבת לחלק היסטורי של העיר, כל המבנים שהיו קיימים לפני פרוץ מהפכת אוקטובר נהרסו בתקופת ברית המועצות לצורך בניית שכונות חדשות. מבחינת איכות התשתיות הנפה נחשבת לאחד האזורים הטובים ביותר. עם זאת, היא סובלת מרמה נמוכה של איכות מי השתייה ופגיעה באיכות סביבה מאחר שבגבולותיה נמצאים שני אזורי תעשייה גדולים ובהם פועלים מפעלים רבים.
בתחומיה קיימים המחוזות המוניציפליים הבאים:
המחוז המוניציפלי סמפסונייבסקויה
המחוז המוניציפלי סבטלנובסקויה
המחוז המוניציפלי סוסנובסקויה
המחוז המוניציפלי החמישה-עשר
המחוז המוניציפלי פרנאס
המחוז המוניציפלי שובאלובו-אוזרקי
הכפר לבאשובו
הכפר פארגולובו
היסטוריה

עוד לפני הקמת העיר במאי 1703, באזור שהיום נמצאת נפת ויבורג כבר היה יישובים רוסים, הכפרים אודינצובו, קוקושקינו, גרינקינו ומקסימובו שכונו בשם הכללי "הצד של ויבורג", אזור שמאוחר יותר נכבש על ידי שוודיה. מאוחר יותר בצו פיוטר הגדול, נבנו באזור בתי חולים שדה בשנים 1715 ו-1717.
החל משנת 1711 החלו בבניית בתי מגורים והרובע החל להתפתח לאיטו. נבנו מפעלים שונים לסוכר ועור, מבשלות בירה, בתי סוהר ובתי קיץ ששימשו את בני האצולה עד לפרוץ מהפכת אוקטובר. בחודשים מרץ-מאי 1917 בוצע רפורמה בחלוקה המינהלית בפטרוגרד והעיר אוגדה ב-15 רבעים שונים. מבנים רבים בעיר נהרסו לטובת מבנים חדשים.
ביולי 1922 אוחדה נפת פרוחובסקי אל ויבורג ובאפריל 1936 הופרדה מהנפה נפת המשמר האדום. בינואר 1952 הנפה שינתה שמה לנפת סטלין. באפריל 1954 פורק מחוז המשנה פארגולובסקי ממחוז לנינגרד והכפרים לבאשובו ופארגולובו הוכנסו לתחום השיפוט של הנפה.
בינואר 1958 הוחזר שם הנפה לשמה הקודם ואופי הבנייה החל להשתנות, כשבשנות ה-60 נבנו בניינים חדשים רבים על חשבון הריסת מבנים היסטוריים. גבולות הנפה הנוכחיים הוגדרו בשנת 1988.
תחבורה

הנפה נחשבת לאחד האזורים הנגישים ביותר מבחינה תחבורתית, ישנם קווי אוטובוס רבים ושש תחנות רכבת תחתית. בשטח הנפה ממוקם נמל התעופה לבאשובו.
אקולוגיה

ישנה כמות גדולה מאוד של גנים ופארקים, הגדולים שבהם הם פארק סוסנובקה (המשתרע לגודל של 305 הקטרים), פארק אודלני, מתחם האקדמיה הטכנית לייעור ופארק שובאלבסקי בכפר פארגולובו (זאת נוסף לחמישים גנים נוספים).
בשל סמיכות מפעלי תעשייה לרובע, ישנה רמת זיהום אוויר גבוהה בשל מפעלים כימיים ומפעלים פטרוכימיים הפועלים באזורי התעשייה של הנפה.
כלכלה

ויבורג הוא אחד האזורים התעשייתיים בעיר ובתחום הנפה ישנם שני אזורי תעשייה ובהם מספר מפעלים ופועלים 30,722 עסקים, מהם 11,154 עסקים בינוניים ועוד 5,024 עסקים קטנים. נכון לשנת 2007, כוח העבודה עמד על 140 אלף איש.
ספורט

בתחומי פארק אודלני בנפה נמצא מתקן האימונים וכפר הנופש של מועדון הכדורגל זניט סנקט פטרבורג.
פארק סוסנובקה
פארק שובאלבסקי
פארק אודלני.
בסיס זניט בפארק אודלני
שכבה קרנית

| --- | --- |
 שיוך:  אפידרמיס 
 תיאור ב:  האנטומיה של גריי (מהדורה 20) (1064) 
 
שכבה קרנית (באנגלית ובלטינית: stratum corneum) היא השכבה החיצונית ביותר של האפידרמיס. השכבה הקרנית האנושית מורכבת מכמה רמות של קורנאוציטים (Corneocyte) פחוסים המחולקים לשתי שכבות:
stratum disjunctum
stratum compactum
מעטפת החומצה המגינה (מעטפת החומצה היא סרט עדין מאוד, מעט חומצי על פני עור האדם, הפועל כמחסום בפני חיידקים, וירוסים ומזהמים פוטנציאליים אחרים שעלולים לחדור לעור) ומחסום השומנים של העור יושבים על גבי השכבה של ה-stratum disjunctum. שכבת ה-stratum compactum היא שכבת העור העליונה והרופפת ביותר. שכבה זו (השכבה הקומפקטית) היא החלק העמוק יותר, הדחוס יותר והמלוכד יותר של השכבה הקרנית. הקורנאוציטים של השכבה stratum disjunctum גדולים יותר, קשיחים יותר והידרופוביים יותר מזה של ה-stratum compactum (השכבה הקומפקטית).
השכבה הקרנית היא הרקמה המתה המבצעת פונקציות פיזיולוגיות הגנה והסתגלות לרבות גזירה מכנית, עמידות בפני פגיעות, ויסות זרימת מים והידרציה, ויסות שגשוג ופלישה של חיידקים, התחלת דלקת באמצעות הפעלת ציטוקינים ופעילות תאי דנדריטים, חדירה סלקטיבית להרחקת רעלים, חומרים מגרים ואלרגנים. שכבה זו מורכבת בעצם מ-15–20 שכבות של תאים פחוסים ללא גרעין ואבַרוני תאים. הציטופלזמה שלהם מראה קרטין חוטי. קורנאוציטים אלו משובצים במטריצת שומנים המורכבת מצראמידים (צראמידים הם משפחה של מולקולות שומני שעווה), כולסטרול וחומצות שומן.
השכבה הקרנית מתפקדת כדי ליצור מחסום להגנה על הרקמה הבסיסית מפני זיהום, התייבשות, כימיקלים ולחץ מכני. השלה, התהליך של נשירת תאים מפני השטח של השכבה הקרנית, מאזן קראטינוציטים מתרבים שנוצרים ב-Stratum basale (השכבה העמוקה ביותר מבין חמש שכבות האפידרמיס, הכיסוי החיצוני של העור ביונקים). תאים אלו נודדים דרך האפידרמיס לעבר פני השטח במסע שנמשך כארבעה עשר ימים.
תפקוד

במהלך הקורניפיקציה, התהליך שבו קרטינוציטים חיים הופכים לקורנוציטים שאינם חיים, קרום התא מוחלף בשכבה של סראמידים הנקשרים באופן קוולנטי למעטפת של חלבונים מבניים (המעטפת הקורנית). קומפלקס זה מקיף תאים בשכבה הקרנית ותורם לתפקוד המחסום של העור. Corneodesmosomes (שוּנָה ל-dessmosomes) מקלים על הידבקות תאית על ידי קישור תאים סמוכים בתוך שכבת האפידרמיס הזו. קומפלקסים אלה מתפוררים על ידי פרוטאזות, ובסופו של דבר מאפשרים לתאים להישפך על פני השטח. ההשלה ויצירת המעטפת הקורנית נדרשים שניהם לשמירה על הומאוסטזיס של העור. כישלון בוויסות נכון של תהליכים אלו יוביל להתפתחות הפרעות עור.
מחלת עור

חוסר יכולת לשמור בצורה נכונה על תפקוד מחסום העור עקב חוסר ויסות של מרכיבי האפידרמיס יכול להוביל להפרעות בעור. לדוגמה, כישלון בוויסות הפעילות של קליקריינים באמצעות הפרעה של מעכב הפרוטאזות LEKTI גורם להפרעה המתישה Netherton syndrome (תסמונת נתרטון היא צורה חמורה, אוטוסומלית רצסיבית של איכטיוזיס הקשורה למוטציות בגן SPINK5).
היפרקרטוזיס הוא עובי מוגבר של השכבה הקרנית, והוא ממצא לא ספציפי, הנראה במצבי עור רבים.
הערות שוליים

↑  Kuo, Shu-Hua; Shen, Ching-Ju; Shen, Ching-Fen; Cheng, Chao-Min (בפברואר 2020). "Role of pH Value in Clinically Relevant Diagnosis". Diagnostics (באנגלית). 10 (2): 107. doi:10.3390/diagnostics10020107. PMC 7167948. PMID 32079129. {{cite journal}}:  (עזרה)
↑  Murphrey, Morgan B.; Miao, Julia H.; Zito, Patrick M. (2021), "Histology, Stratum Corneum", StatPearls, Treasure Island (FL): StatPearls Publishing, PMID 30020671, נבדק ב-2021-07-18
↑  Matsui, Takeshi; Amagai, Masayuki (2015-03-26). "Dissecting the formation, structure and barrier function of the stratum corneum". International Immunology. 27 (6): 269–280. doi:10.1093/intimm/dxv013. ISSN 0953-8178. PMID 25813515.
↑  Del Rosso, James Q.; Levin, Jacqueline (2011). "The Clinical Relevance of Maintaining the Functional Integrity of the Stratum Corneum in both Healthy and Disease-affected Skin". The Journal of Clinical and Aesthetic Dermatology. 4 (9): 22–42. ISSN 1941-2789. PMC 3175800. PMID 21938268.
↑  Mitra, Ashim K.; Kwatra, Deep; Vadlapudi, Aswani Dutt (2015). Drug Delivery. Burlington, MA: Jones & Bartlett Learning. pp. 285–286. ISBN 978-1-284-02568-2.
1 2 3  Ovaere P; Lippens S; Vandenabeele P; Declercq W. (2009). "The emerging roles of serine protease cascades in the epidermis". Trends in Biochemical Sciences. 34 (9): 453–463. doi:10.1016/j.tibs.2009.08.001. PMID 19726197.
↑  
Haftek M; Callejon S; Sandjeu Y; Padois K; Falson F; Pirot F; Portes P; Demarne F; Jannin V. (2011). "Compartmentalization of the human stratum corneum by persistent tight junction-like structures". Exp Dermatol. 20 (8): 617–21. doi:10.1111/j.1600-0625.2011.01315.x. PMID 21672033.
↑  Descargues P, Deraison C, Bonnart C, Kreft M, Kishibe M, Ishida-Yamamoto A, Elias P, Barrandon Y, Zambruno G, Sonnenberg A, Hovnanian A (ינו' 2005). "Spink5-deficient mice mimic Netherton syndrome through degradation of desmoglein 1 by epidermal protease hyperactivity". Nat Genet. 37 (1): 56–65. doi:10.1038/ng1493. PMID 15619623. {{cite journal}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מיקרוסקופ המראה היפרקרטוזיס בולט בעור ללא סוג. צביעת המטוקסילין-אאוזין.
האנה נורסה

| --- | --- |

 לידה:  1712 לונדון, ממלכת בריטניה הגדולה 
 פטירה:  28 באוגוסט 1784 (בגיל 72 בערך) Kensington, הממלכה המאוחדת 
 מדינה:  ממלכת בריטניה הגדולה 
 
האנה נורסה (באנגלית: Hannah Norsa; בערך 1712 – 28 באוגוסט 1784) הייתה שחקנית וזמרת יהודייה-אנגלייה, שזכתה לתהילה בהופעתה במחזה של ג'ון גיי, אופרת הקבצנים בשנת 1732, והפכה להיות פילגשו של רוברט וולפול, הרוזן השני של אורפורד.
ביוגרפיה

נורסה הייתה בתו של בעל הפונדק הלונדוני יששכר נורסה, יהודי איטלקי יליד מנטובה.
הופעת הבכורה שלה הייתה בדמותה של פולי פצ'ום באופרת הקבצנים בבית האופרה המלכותית, קובנט גארדן ב-16 בדצמבר 1732. במהלך השנים הבאות מילאה תפקידים מובילים באופרות מאת יוהאן ארנסט גאליארד ואחרים. בשנת 1733 היא שרה את הקטע של דיידמיה באופרת הבלדה של גיי, "אכילס". היא גם מילאה תפקידים שאין בהם קטעי שירה בהצגות, ביניהן סטרטאג'ם של ג'ורג' פרקהאר ו"היתום" מאת תומאס אוטווי.
בשנת 1736 היא הפכה להיות פילגשו של רוברט וולפול, בנו ויורשו של ראש הממשלה לשעבר רוברט וולפול ואחיו של הסופר הוראס וולפול. הוראס תיאר את נורסה כ"פילגש של אחי". נישואיו של רוברט התפרקו, ונורסה עברה להתגורר עמו להוטון הול בנורפוק. לנורסה נולד בן מאורפורד, יליד 1740, שמת ככל הנראה בצעירותו. היסטוריון המוזיקה דייוויד קונווי רואה בסיפור של נורסה "סיפור ארכיטיפי על איך כוכבות בימתית עשויה להוביל לשינוי חברתי."
נורסה חייתה עם אורפורד עד מותו בשנת 1751 לאחר שסיים ככל הנראה להחזיר את חובותיו. לאחר 1751 היא התגוררה אצל מפיק אופרת "הקבצן", ג'ון ריץ' ומשפחתו. כשמתה בקנזינגטון היה מצבה הכלכלי טוב מאוד. היא השאירה 3,400 ליש"ט בהשקעות במניות האוצר. היא נקברה בסנט מרי אבוטס, קנזינגטון, ב-28 באוגוסט 1784.
לקריאה נוספת

בולדווין, אוליב ותלמה וילסון (2008). "נורסה, האנה", במילון אוקספורד הלאומי לביוגרפיה מקוונת.
קונווי, דייוויד (2012). "יהדות במוזיקה: כניסה למקצוע מהנאור לריצ'רד וגנר." קיימברידג': הוצאת אוניברסיטת קיימברידג'.ISBN 978-1-316-63960-3
דירקס, פיליס (נד). "ג'ון ריץ' (1692–1761)", במילון אוקספורד לביוגרפיה לאומית מקוונת, (נדרשת הרשמה).
הערות שוליים

1 2   Baldwin (2008)
1 2  Conway (2012), p. 69.
1 2  "Hannah Norsa, 18th century actress", Georgian Era website, accessed 3 July 2017.
↑  Dirks (n.d.).